Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
3. októbra 2001
K materiálu č. 6645/2001
K bodu č. 21	
     

S T A N O V I S K O

k návrhu zákona o vysokých školách a o zmene a doplnení niektorých zákonov    

I
Návrh zákona o vysokých školách predkladá na rokovanie vlády SR minister školstva SR na základe Plánu legislatívnych úloh vlády SR na rok 2001.
                                                                              II
Účelom predkladaného návrhu je upraviť právne vzťahy týkajúce sa vysokých škôl v súlade s novými podmienkami a novými skúsenosťami v Slovenskej republike a v súlade s jej začleňovaním do Európskej únie.
                                                                             III
Návrh zákona svojou problematikou nepatrí medzi prioritné oblasti aproximácie práva uvedené v čl. 70 Európskej dohody o pridružení. Patrí však medzi priority odporúčané v Bielej knihe a rovnako je prioritou na základe screeningu, NPAA a Partnerstva pre vstup.
                                                                             IV
Sekcia Inštitút pre aproximáciu práva uplatňuje k návrhu nasledujúce pripomienky:
Spoločná pozícia Európskej Únie ku kapitole 2, CONF-SK 37/01  (Slobodný pohyb osôb) uvádza, že Európska Únia berie na vedomie , že novým zákonom o vysokých školách bude zabezpečené jasné rozlíšenie medzi akademickým a profesijným uznávaním kvalifikácií. Toto rozlíšenie bude prísne monitorovať a zabezpečí,  že bude overené v praxi.
Rovnaký záver vyplýva i z Národného programu pre prijatie acquis communautaire a zo Správy o pripravenosti SR na členstvo v EÚ.
Predkladateľ v návrhu uvedené rozlíšenie neupravuje, čo je v rozpore s citovanými dokumentmi. Sekcia Inštitút pre aproximáciu práva navrhovala úpravu zahrnúť do návrhu zákona o vysokých školách. Predkladateľ akceptáciu uvedenej pripomienky odmietol na 145. zasadnutí Legislatívnej rady vlády SR, konanej  dňa 25. septembra 2001 s odôvodnením, že právna úprava uznávania odborných kvalifikácií bude predmetom samostatného návrhu zákona o uznávaní odborných kvalifikácií, odvolávajúc sa na uznesenia vlády SR a Plán legislatívnych úloh vlády SR na rok 2001.
Ostatné pripomienky k návrhu zákona uvedené v stanovisku pre Legislatívnu radu vlády SR boli v novom znení návrhu zákona o vysokých školách predkladateľom zapracované. Pripomienky k návrhom vykonávacích  právnych predpisov nemožno posúdiť, nakoľko materiál na rokovanie vlády SR návrhy vykonávacích právnych predpisov neobsahuje.       
Sekcia Inštitút pre aproximáciu práva nemá k návrhu zákona žiadne ďalšie pripomienky. 

Bratislava	01.10.2001	
Vypracoval:	Mgr. Lenka Hmírová
	
Tel.:	57295607

JUDr. Mária Krošlákovágenerálna riaditeľka